
                                   Munkaügyi Központ Kiskőrösi Kirendeltsége



Kirendeltség-vezető
I. A kirendeltség térségének általános gazdasági, statisztikai bemutatása

Kiskőrösi kistérség a Dél-alföldi régióban, Bács-Kiskun megye közepén helyezkedik el. Területe 1125,81 km2, Bács-Kiskun megye területének 13,4 %-át, Dél- alföldi régió 6,17%-át teszi ki. 7 szomszédos kistérsége: a kecskeméti, a kiskunfélegyházi, a kiskunmajsai, a kiskunhalasi, a jánoshalmai, a kalocsai és kunszentmiklósi. 

A társulást alkotó települések lélekszáma 2010. január 1-én: Akasztó 3341 fő, Bócsa 1822 fő, Császártöltés 2420 fő, Csengőd 2127 fő, Fülöpszállás 2328 fő, Kaskantyú 932 fő, Páhi 1202 fő, Soltszentimre 1288 fő, Tabdi 1106 fő és Tázlár 1172 fős községek, valamint Kecel 8884 fő, Kiskőrös 14332 fő és Soltvadkert 7501 fős városok alkotják összesen 48455 fővel. Térségi sajátosság a magas külterületi lakosság aránya, amely Bócsa, Csengőd, Páhi és Tázlár esetében a 25%-ot is meghaladja.   

A térség a Duna-Tisza közi hátság sajátos környezete miatt az Alföld jól elkülöníthető földrajzi egysége. Legnagyobb részét a Kiskunsági Homokhát alkotja. Természet földrajzilag rendkívül heterogén összetételű terület.

A Békés Megyei Kormányhivatal Kiskőrösi Kirendeltségének illetékességi területéhez tartozó települések: Kiskőrös, Kecel, Soltvadkert, Akasztó, Bócsa, Császártöltés, Csengőd, Fülöpszállás, Kaskantyú, Páhi, Soltszentimre, Tabdi, Tázlár.

A szintén kistérséghez tartozó Izsák és Imrehegy a kiskunhalasi illetve a kecskeméti kirendeltség ellátási területén fekszik, ez kissé megnehezíti a térség egészére kiterjedő munkaerőpiaci programok koordinálását és végrehajtását, de a társkirendeltségekkel való jó munkakapcsolat miatt eddig nem jelentett megoldhatatlan problémát.

  A térség munkaerő-piaci helyzetét jellemzően a következő tényezők határozzák meg: földrajzi elhelyezkedése és település-szerkezete, kialakult termelési szerkezete, munkaerő kereslet – kínálat, emberi tényezők.

A földrajzi elhelyezkedés és  település szerkezet hatása

A foglalkoztatottság és a munkanélküliség tekintetében markáns különbségek jelentkeznek a körzet északi és déli része között (Fülöpszállás és Soltszentimre nagyon rossz helyzete és Császártöltés előzőeknél kedvezőbb lehetőségei). Ezt szemléletesen illusztrálja a területi mutatók (Területi mutató: a regisztrált munkanélküliek a munkavállalói korú népesség %-ában, azonban ez nem egyenlő a munkanélküliségi rátával!) közötti különbség is. Fülöpszállás: 14,21 %, Soltszentimre: 16,49 %, Császártöltés: 10,97 %.  Magas ez az érték Kecelen (12,97)  különösen a hasonló méretű Kiskőröshöz (8,16%) és Soltvadkerthez (11,18) viszonyítva. Ennek oka valószínűleg abban keresendő, hogy az utóbbi két városnak  elhelyezkedésüknél fogva valamivel jobbak a tömegközlekedési lehetőségei (mind közúton, mind vasúton több irányból megközelíthetők).
Rendkívül problémás helyzetben vannak a külterületen, tanyán lakó álláskeresők. A tömegközlekedési eszközök járatainak ritkasága már a kirendeltséggel való kapcsolattartást, így az álláskeresést is alaposan megnehezíti, a munkába járásról nem is beszélve. A korábbi hagyományos önellátó (elsősorban az állattenyésztési integrációkban való részvételen alapuló) életforma ma fellendülést mutat.
	Település
	Munkavállaló korú népesség (fő)
	Területi mutató (%)
	Relatív mutató (%)

	Akasztó
	2290
	11,18
	1,15

	Bócsa
	1233
	6,08
	0,63

	Császártöltés
	1623
	10,97
	1,13

	Csengőd
	1499
	13,68
	1,41

	Fülöpszállás
	1520
	14,21
	1,46

	Kaskantyú
	  673
	8,62
	0,89

	Kecel
	5791
	12,97
	1,34

	Kiskőrös
	9640
	8,16
	0,84

	Páhi
	  826
	10,05
	1,04

	Soltszentimre
	831
	16,49
	1,70

	Soltvadkert
	5064
	11,18
	1,15

	Tabdi
	788
	11,17
	1,15

	Tázlár
	1160
	11,90
	1,23


(2011. 03. 20-ai adatok. Forrás www.nfsz-stat-telepulessoros-adatok-201103.pdf)

"Területi mutató" - a regisztrált munkanélküliek a munkavállalói korú népesség %-ában

"Relatív mutató" - a területi mutatónak az országos átlaghoz viszonyított aránya

A termelési szerkezet hatása:
Napjainkban a térségben korábban  meglévő ipari kapacitás ismét fellendülőben. A korábbi “nagyüzemek” helyén létesült gazdasági társaságok leginkább csak a szakképzett munkaerőre tartanak igényt, de a foglalkoztatásukat így is alapvetően meghatározza termékeik iránt megnyilvánuló piaci érdeklődés, konjunktúra idején kielégíthetetlen munkaerőigényekkel jelentkeznek, visszaesés idején viszont nyomban megválnak a pillanatnyilag szükségtelen munkaerőtől.

Jelenleg kevés olyan munkáltató működik a térségben, amely a szakképzetlen illetve betanított munkaerőt az előző évtizedhez hasonló mértékben képes foglalkoztatni. Munkaerő felvevő területe szinte az egész kistérségre kiterjed, azonban a betanított munkaerő alkalmazása egyre inkább visszaszorulni látszik, nagy igény jelentkezik a magasan képzett szakmunkások iránt, akik a méregdrága, modern gyártósorokat, CNC-berendezéseket, lézervezérlésű eszközöket kezelni tudják. Ez a folyamat  jellemző a térség ipari részesedését képviselő munkáltatókra is, pl. a MASINA Kft-re, a PROTOKON Kft-re, AGROLINE Kft-re, Ungvári Ferenc egyéni vállalkozóra. A megjelenő munkaerő kereslet ellenére a térségben hiány mutatkozik a vas- és fémipari szakmák tekintetében, a fiatalok számára nem igazán vonzó még ez az ágazat.

A kereskedelemre ill. szolgáltatásra jellemző a munkáltatók atomizálódása, a kisvállalkozások túlsúlya a fentiekhez hasonló foglalkoztatási jellemzőkkel.  Az évente megtartott prognózis felmérésünk adatai szerint a lakossági kiskereskedelmi vállalkozások borúlátóak kilátásaikat illetően, kereslethiányra, vásárlóerő csökkenésére hivatkoznak. Ugyanakkor dinamikusan fejlődtek az elmúlt időszakban a multinacionális kereskedelmi vállalatok mutatói. Kiskőrös városban pl.: a helyi adóbevételek nem csekély hányadát fizeti be az önkormányzat számára  a PENNY MARKET, a SPAR, a LIDL ill. a PROFI egy-egy nem túl nagyméretű üzlete. Szintén hatással van a kiskereskedelmi forgalomra még jelenleg is a TESCO-áruház megjelenése a városban.

A mezőgazdaságot illetően nem volt ilyen drasztikus a változás tekintettel arra, hogy a térségre korábban is jellemző volt a lazább szövetkezeti rendszer valamint az egyéni gazdálkodók viszonylag magas száma, azonban a mezőgazdasági jellegű szakképzettséggel rendelkezők szakmán belüli elhelyezkedésének esélyeit jelentősen rontja az üzemi méretű termelés visszaszorulása. (Pl.: a családi gazdaságnak alkalmazottként nincs szüksége alsó v. középszintű vezetőre, hanem csak traktorosra, a gazdának viszont egyre magasabb szintű és az eddig megszokottól eltérő készségeket kell elsajátítania.) Jellemző továbbá a monokultúrás mezőgazdasági tevékenységre a szezonálisan jelentkező felfokozott munkaerőigény (pl. külföldiek foglalkoztatása a metszés ill. a szüret idején) és a téli hónapok kiesése a foglalkoztatásból. A térségben működő, komoly beruházásokat megvalósító borászati üzemek nem jelentenek nagy munkaerő felvevő kört, kis létszámú, de jól kialakított dolgozói gárdával rendelkeznek, akiknek munkahelye azonban az ágazat nagyfokú „érzékenysége” miatt szinte folyamatosan veszélyben van.

Munkaerő kereslet-kínálat

Ellátási területünkön a legutóbbi rendelkezésre álló adatok szerint 3346 főt tartottunk nyilván regisztrált munkanélküliként. Az álláskeresők iskolai végzettségét tekintve legtöbbjük  legfeljebb általános iskolai vagy szakmunkás végzettséggel rendelkezik, ugyanakkor az elmúlt évekre az volt a jellemző, hogy folyamatosan csökkent az alacsony iskolai végzettségűek és a szakmunkások részesedése és növekedett a középiskolai valamint a főiskolai végzettségűek aránya. Ennek hátterében az alábbi tényezők keresendők:

1. Térségünkre jellemző, hogy a mezőgazdasági jelleg, az erősen kézimunka-igényes szőlő- és gyümölcstermesztés miatt nagyobb a kereslet a képzetlenebb munkaerő iránt, mint országosan.  

2. A regisztrált álláskeresők közé egyrészt azok lépnek be, akik az álláskeresési ellátásra jogosultságot  szereztek, (azaz: bejelentett munkahelyen dolgoztak)  ez  pedig     leginkább az iskolázottabb réteget jellemzi.  Másrészt az a – részben - szakképzett réteg, aki segítségünket kéri sikeres elhelyezkedése érdekében. 
3. A középiskolai és főiskolai végzettséget igénylő szakmák között is egyre több a    piacképtelen,  különösen a  képzettségüket régebben  szerzett  munkanélküliek    között, illetve a az utóbbi években a felsőoktatásból frissen kikerült pályakezdők esetében is.  Az is igaz azonban, hogy ez a réteg a leginkább vállalkozó kedvű, ha átképzés révén esélyt lát munkaerőpiaci helyzetének javítására. 

. 
A regisztrált munkanélküliek körén belül kiemelt problémát jelent a pályakezdő fiatalok helyzete. Az összes regisztrált munkanélküli közül mintegy 10 %-ot tesz ki ez a réteg. Többségük érettségizett, szakképesítéssel nem rendelkezik illetve szakközépiskolát vagy szakmunkásképzőt végzett, de szakmája piacképtelen vagy kevéssé keresett a munkaerőpiacon. A korábbi évekhez képest országos tendenciaként jelentkezik a diplomás pályakezdő álláskeresők számának növekedése Ennek oka főként az, hogy jelentősen megnőtt az önköltséges felsőoktatási képzések elterjedésével a diplomát szerzők száma, akik nem a munkaerőpiac igényeit figyelembe véve választottak maguknak szakterületet, hanem a kedvezőbb önköltség vagy az oktatási intézmény jó megközelíthetősége miatt. Évek óta folytatunk a végzős középiskolások körében egy meglehetősen alapos pályaorientációs tájékoztató-tanácsadó tevékenységet, amely a fenti problémára is felhívja a továbbtanulni szándékozók figyelmét. Úgy tűnik azonban, hogy a diploma megszerzésének vágya még erősebb, mint az elhelyezkedési esélyek figyelembe vétele. Ezzel párhuzamos jelenség, hogy a diplomájukat megszerzők nem jelentéktelen hányada nem jelenik meg a kiskőrösi kirendeltség regisztrációjában, mint pályakezdő álláskereső, mert tisztában van azzal, hogy nagyobb városokban jobb eséllyel kap állást, ezért többnyire ott keresi fel a kirendeltséget, még inkább növelve ezzel a nagyvárosi diplomás munkanélküliek arányát. 

II. Munkaerő-piaci elemzés

Illetékességi területünkön a regisztrált álláskeresők létszáma 2011. évben folyamatos csökkenést mutat (2011.01. hó 3827 fő, 2011.04.hó 3346 fő). Ha a kilépési forgalmat vizsgáljuk, megállapítható, hogy a foglalkoztatottakká váltak száma az elmúlt évben növekedő tendenciát mutatott. Ezt elsősorban az alkalmi munkavállalói kiskönyv megszüntetésével magyarázzuk, mely hatására több munkavállaló foglalkoztatása legalizálódott, bejelentették. 

Természetesen, ha ezt térségenként vizsgáljuk nagy eltéréseket tapasztalunk. Míg a két város, Kiskőrös, Soltvadkert, „sok” munkaalkalmat kínál, addig a harmadik város Kecel és a  környező kicsi falvak, pl. Tázlár, Bócsa, továbbá a hátrányos helyzetű települések Fülöpszállás, Soltszentimre,  Akasztó - melyekben az infrastrukturális ellátottság is igen hiányos – alig kínál munkalehetőséget lakóinak. E térségekben különösen jellemző az alkalomszerű munkavállalás.
A nyilvántartott álláskeresők éves érintett létszáma, várhatóan növekedni fog kb. 1-2 %-kal.  Az összetétel  2011. áprilisában. az alábbiakkal volt jellemezhető: 

20 év alattiak száma: 

114 fő

20-25 év közöttiek száma:  
464 fő

25-35 év közöttiek száma: 
775 fő
34-45 év közöttiek száma: 
868 fő

45-55 év közöttiek száma: 
814 fő
55 év fölöttiek száma:   
311 fő
2011. áprilisi adatok szerint regisztrált álláskeresőink száma 3346 fő. Iskolai végzettség szerinti összetétel:

Általános iskola vagy annál kevesebb: 
1345 fő

Szakmunkás végzettség: 


1207 fő

Középfokú végzettségű: 


781 fő

Felsőfokú végzettségű:  


113 fő

Pályakezdők száma. 357 fő

Rendelkezésre állási támogatásban részesülők száma: 814 fő

Tartós álláskeresők száma: 1984 fő

Nő: 1722 fő

Férfi: 1624 fő

Kiskőrös városa tekintetében:





2011.04.hó
2010.04.hó
2009.04.hó

Nyilvántartottak száma:

765 fő

818 fő

780 fő

Ellátottak száma:


192 fő

205 fő

272 fő

BPJ/RÁT száma:


  77 fő

105 fő

  93 fő

Munkaképes korú lak. száma:
9640 fő
9744 fő
9784 fő

Hátrányos helyzetű álláskeresőink legjelentősebb része az előző számadatok és tapasztalataink alapján az általános iskolai végzettségű és a tartós álláskeresőink közül kerül ki.  Gyakori az átfedés pl. 50 év feletti és általános iskolai végzettségű így hát halmozottan hátrányos helyzetű.

A keresleti oldal elvárásai folyamatosan változnak mind a munkakörök tekintetében de a további készségek, ismeretek, jártasságok tekintetében is. Ezért van rendkívül nagy szerepe a képzéseknek valamint az „életen át tartó tanulásnak”. 

Térségünkben jellemző a segédmunka vagy betanított munka, melyhez elegendő az általános iskolai végzettség. Ezzel párhuzamosan és egyre növekvő tendenciával jelenik meg a kvalifikált szakemberek igénye mind a műszaki mind a pénzügyi és a többi területen is. 

Ugyanakkor a mezőgazdaságban, építőiparban, vendéglátásban foglalkoztatottak esetében gyakori, hogy a téli hónapokat álláskeresőként töltik az munkavállalók. Mert ezen időszak alatt csak minimális létszámot tudnak foglalkoztatni a munkáltatók. 

Térségünkben viszonylag csekély az új munkáltatók száma. Jellemzőbb, hogy valamely vállalkozás átalakul vagy egyéni vállalkozás helyett társas vállalkozást alapít. Természetesen igyekszünk felkutatni az új munkáltatókat, tájékoztatást adni tevékenységünkről és szolgáltatásainkról, a hatékony együttműködés érdekében. 

A gazdasági visszaesést követően a térség meghatározó munkáltatói folyamatosan próbálják stabilizálni munkaerőpiaci helyzetüket, melynek ebben az évben pozitív hatása is megnyilvánulhat. (pl. Protokon Kft) A kisebb munkáltatóknál pedig a stabilizáció még mindig nem érzékelhető, várhatóan csak 1-2 fő felvételében kérik segítségünket. 
Az előző években multinacionális kereskedelmi cégek megjelentek térségünkben,  (TESCO, LIDL, SPAR). A nyitáskor jelentős segítséget nyújtottunk, közvetítésekkel valamint információnyújtással, így ügyfélkörünkből is sokan nyertek felvételt. 

Napjainkban azonban a folyamatos kapcsolattartás rendkívül nehéz e cégek HR vezetőivel, leggyakrabban elfoglaltságra hivatkoznak, így a partneri viszony megtartása nehéz. 

Ezzel párhuzamosan a kisebb kereskedelmi egységek egy része bezárt. A munkavállalók egy része álláskereső lett vagy közvetlenül váltott és állást talált a fenti kereskedelmi vállalatoknál. 

A munkaerő-piaci forgalom a beáramlás tekintetében várhatóan kismértékben növekedni fog, várhatóan ezzel megegyező mértékű kiáramlásra, kiáramlás növekedésre számítunk.
III. Célok meghatározása

A Békés Megyei Kormányhivatal Munkaügyi Központja 2011. évre is munkaerő-piaci terv elkészítését kéri valamennyi kirendeltségétől, mely összefoglalja, hogy a kirendeltség munkaerő-piaci adottságai, a rendelkezésére bocsátott források és elérhető egyéb eszközök hatékony felhasználásával milyen eredményeket kíván 2011-ben elérni. 

A kirendeltségek munkaerő-piaci tervének elkészítéséhez az alábbi információkat, módszertani ajánlásokat adjuk közre:

A Békés Megyei Kormányhivatal Munkaügyi Központ Kiskőrösi kirendeltségének  2011. évi célkitűzései

A Békés Megyei Kormányhivatal Munkaügyi Központja 2011. évi szakmai tevékenységét a Foglalkoztatási Hivatal által meghatározott irányelvek és célkitűzések figyelembevételével végzi.

I. Főbb foglalkoztatáspolitikai irányelvek:

1. A gazdaságpolitikai célkitűzésekkel összhangban álló foglalkoztatási programok megvalósítása, ezzel az álláskeresők számának csökkentése, a foglalkoztatottak számának növelése.

2. A munkahelyek feltárása, a munkaerőigények gyors, szakszerű kielégítése, ezzel a pénzbeli ellátásban részesülők minél nagyobb hányadának munkajövedelemhez történő juttatása.

3. A munkaerő-piaci szempontból hátrányos helyzetű álláskeresők, számára indított közfoglalkoztatási programok hatékony megvalósítása, társadalmi elismertetése.

4. Az uniós források hatékony felhasználásával a hátrányos, illetve a halmozottan hátrányos helyzetű munkavállalók elhelyezkedésének, társadalmi beilleszkedésének az elősegítése.

5. A szakmai tevékenység végzése során a munkáltatók, a munkavállalók adminisztrációs terheinek csökkentése.

II.  Főbb célkitűzések:

1. Hozzájárulás az új közfoglalkoztatási programok eredményes megvalósításához, társadalmi elfogadtatásához. 

2. A bérpótló juttatásra jogosult álláskeresők elhelyezkedésének kiemelt segítése. A felajánlható munkalehetőségek bővítésével, támogatott képzésekkel, munkaerő-piaci programokba való fokozottabb bevonással, illetve szolgáltatások, támogatások nyújtásával. 

3. Az Új Széchenyi Terv keretében kedvezményezett vállalkozások munkaerő-igénye kielégítésének kiemelt kezelése.

4. Az álláskeresővé váltak esetén a munkanélküliség tartóssá válásának megelőzése. A tartósan munkanélküliek arányának a csökkentése, elhelyezkedésük elősegítése, az ehhez rendelkezésre álló támogatási és szolgáltatási lehetőségek hatékony alkalmazása. 

5. A munkahely megőrző támogatások hatékony felhasználásával hozzájárulás a munkahely elvesztésével fenyegetett munkavállalók munkahely megőrzéséhez. 

6. Az álláskeresők elhelyezkedésének elősegítése, az önálló álláskereső tevékenység erőteljesebb ösztönzésével.

7. Az elhelyezkedés, illetve a munkahely megőrzésének elősegítése az atipikus foglalkoztatási formák népszerűsítésével. 

8. A hátrányos, illetve a halmozottan hátrányos helyzetű munkavállalók elhelyezkedésének, elhelyezkedési esélyeinek, társadalmi beilleszkedésének elősegítése, különös tekintettel az alacsony iskolai végzettségűekre, a pályakezdőkre, a tartósan álláskeresőkre és a megváltozott munkaképességűekre. 

9. Az üres állások feltárására, bejelentésére irányuló módszerek bővítése. A munkáltatókkal való együttműködés minőségének, hatékonyságának javítása. E területen a modern információ-technológiai lehetőségek szélesebb körben történő felhasználása. A feltárt, a bejelentett állásokra a lehető legrövidebb időn belül a megfelelő álláskeresők közvetítése. 

10. A munkavállalók munkahelyének megőrzése, foglalkoztatásuk elősegítése érdekében a társadalmi partnerség (munkaadókkal, önkormányzatokkal, civil szervezetekkel, érdekképviseleti szervekkel, magán munkaközvetítőkkel) tovább erősítése, bővítése. 

11. Széleskörű, naprakész munkaerő-piaci információk szolgáltatása, annak érdekében, hogy a munkaerőpiac szereplői gyorsabban, megalapozott döntéseket tudjanak hozni.

12. Továbbra is meghatározó szerep vállalása a 2007-2013 közötti időszakra szóló az NFSZ-t érintő fejlesztési programok tervezésében és időarányos megvalósításában. 

13. A munkaügyi központ kezelésében lévő források hatékony felhasználása.

IV. A megvalósítás eszközei

Kiskőrösi Kirendeltség tekintetében 2011 évben rendelkezésre álló pénzeszközök segítségével az aktív támogatások megvalósítását a következőképp tervezzük:
 -
Közfoglalkoztatásra:                 840 fő munkába helyezése

-          Bértámogatásra:                         100 fő munkába helyezése

-          Váll. Válás elősegítése:                20 fő váll indítása

-
Tőkejuttatásos formában:
       5 fő váll indítása

-          Helyközi ut. támogatás:                   igények esetén
Egyéb: Pályakezdők Munkatapasztalat szerzés támogatása:       30 fő

Válság következtében munkahelyüket vesztett személyek foglalkoztatásának támogatása: -törvény alapján

Járulékkedvezmény - törvény alapján

A közfoglalkoztatás programban terveink szerint várhatóan a kistérségben 840 fő foglalkoztatására kerül sor. (Időarányosan a létszám teljesítése alatt vagyunk, így az önkormányzatok további igényeit várjuk a programban.)
TÁMOP 1.1.2 2011 évi keretein belül a Kiskőrösi kirendeltségen összesen 80 fő képzési és 166 fő bértámogatás támogatás formájában kerülhet vissza a munkaerőpiacra.

TÁMOP 1.1.3 2011 évi keretein belül a Kiskőrösi kirendeltségen összesen 3 fő képzési és 10 fő bértámogatás támogatás formájában kerülhet vissza a munkaerőpiacra.
Adataink alapján, a leginkább keresett szakmák a térségünkben:
Fémfeldolgozó ipar: lakatos, hegesztő, CNC-gépkezelő
Szolgáltatások: könyvelő (gyakorlattal rendelkező)

Építőipar: kőműves, burkoló

Vendéglátás: szakács, felszolgáló

A mérleg másik oldala, az álláskeresőink által leginkább keresett szakmák:

Eladó, kereskedő (kb. 300 fő)

Általános adminisztratív jellegű foglalkozások (kb. 200 fő)

Segédmunka (kb. 940 fő)

Takarító (kb. 100 fő)

Tehergépjármű vezető (kb. 100 fő)

Aktuális pozitívumok (2011.05.31-i miniszteri döntés) munkahelyteremtés témakörben a kistérségünkben:

A Nemzetgazdasági Minisztérium által kiírt 2011.évi munkahelyteremtő pályázaton a Kiskőrösi kistérség a Bács-Kiskun megyében elnyert 27 pályázatból 7 db sikeres pályázattal vette ki részét, ami az elmúlt évek adatait figyelembe véve végre kiemelkedő eredmény! 

( Kecskemét: 5 db, Baja, Kiskunfélegyháza, Kiskunhalas: 3-3 db, Kiskunmajsa: 2 db, Kalocsa, Bácsalmás, Jánoshalma, Tiszakécske: 1-1 db, Kunszentmiklós: 0 db)

Mindenképp a kirendeltség kitűnő munkáltatói kapcsolattartási tevékenységének és a pályázatokban való szakmai tanácsadásunk eredménye, hogy a nyertes pályázatok révén a térségben mintegy 56 fő álláskereső számára új munkahely teremtődik, s mintegy 200 fő aktív munkavállaló munkahely megőrzése válik biztosítottá Kiskőrösön és térségében. 
Összegzés:

A Békés Megyei Kormányhivatal Munkaügyi Központ Kiskőrösi kirendeltsége 2011 évi terve megalapozott munkaerő piaci információk és a rendszeres munkáltatói kapcsolattartás alapján szerzett naprakész adataink felhasználásával készült. Sajnálatos módon a válság hatásainak mérséklésében eszközeink korlátozottak, s a válság elhúzódó hatásai továbbra is bizonytalansági tényezők. 

A közfoglalkoztatás esetében a foglalkoztatottak száma meghaladja a 2010 évit, így a támogatott foglalkoztatottak száma jelentőse emelkedésére számítunk az önkormányzatokkal való sikeres együttműködésünknek köszönhetően. A saját pénzügyi eszközeink révén mintegy 840 fő foglalkoztatása válhat 2011-ben sikeressé ebben a programban.
Képzés tekintetében a tervezett TÁMOP programjainknak köszönhetően a résztvevők létszáma emelkedik. Képzéseink tervezésénél a keresletorientáltság döntő szempontul szolgál.
Kiskőrös, 2011. június 06.

